cyanic-selkie/wikianc huggingface dataset:
Perceptor
Transformers: Animated
Transformers: Animatedissa Perceptor on Autobottien Tiedeministeriön johtaja ja yksi Suureuvoston jäsenistä Alpha Trionin ohella. Hän vastasi myös luotettavan insinöörinsä, Wheeljackin, ohella Omega Supremen rakentamisesta 4 miljoonaa vuotta sitten. Perceptorilla ei ole sarjassa ääninäyttelijää ollenkaan. Hänen puheroolinsa on tehty PlainTalk-puheentunnistusohjelmalla.
Valokopiointi
Valmistajia
Kopioalan pioneeriyritys Xerox yritti markkina-asemansa elvyttämiseksi saada omistukseensa Hewlett-Packardista irrotettua, maailman suurimmaksi kasvanutta kopiokonevalmistajaa HP:ta, mutta luopui aikeesta. Vuonna 2019 suurimpien kopiokonemerkkien maailmanlaajuiset markkinaosuudet olivat:
Mike Bongiorno
thumb|Mike Bongiorno Michael Nicholas Salvatore Bongiorno (26. toukokuuta 1924 New York, Yhdysvallat – 8. syyskuuta 2009 Monte Carlo) oli amerikkalais-italialainen tv-juontaja. Bongiorno aloitti televisiouransa Italiassa 1953. Toisessa maailmansodassa hän taisteli Italian partisaanien joukossa. Hän juonsi vuosikymmenet San Remon musiikkijuhlia.
Syklohekseeni
Syklohekseeniä voidaan valmistaa eliminaatioreaktiolla kloorisykloheksaanista tai sykloheksanolista. Bentseenin hydrauksen ongelmana on, että se johtaa lähes aina sykloheksaanin muodostumiseen. Ruteniumkatalyytillä on saavutettu korkeintaan noin 30% syklohekseenisaanto bentseeniä hydraamalla.
Antti Taipale
Taipale on aloittanut draguransa vuonna 2006, kun hän osallistui Helsingissä järjestettyihin Miss Drag Queen -kilpailuihin ja sijoittui kilpailuissa toiseksi perintöprinsessaksi.
Amfilokhos (Alkmaionin poika)
Tämän jälkeen Amfilokhoksen sanotaan perustaneen Argos Amfilokhikonin eli Amfilokhian Argoksen, aitolialaisen kaupungin, Apollonin käskyn mukaisesti. Joskus sen perustajaksi esitetään kuitenkin toinen Amfilokhos, joka oli Amfiaraoksen poika eli Alkmaionin veli, toisin sanoen tässä käsitellyn Amfilokhoksen setä.
Beth
”Beth” on hard rock -yhtye Kissin kappale albumilta Destroyer. Saavutettuaan sijan 7 vuonna 1976 se on ollut Kissin korkeimman sijan saavuttanut kappale Yhdysvalloissa. Se oli heidän ainoa Top 10 -kappaleensa Yhdysvaltain singlelistoilla, kunnes ”Forever” albumilta Hot in the Shade saavutti sijan 8 vuonna 1990.
M/S Pride of Hull
Valmistus
Alus tilattiin Fincantieri-Cantieri Navali Italiani SpA:lta Italiasta Venetsian Porto Magherasta. Sen köli laskettiin telakkanumerolla 6066 ja alus laskettiin vesille 11. huhtikuuta 2001. Se luovutettiin P&O North Sea Ferriesille 16. marraskuuta ja pääministerin puoliso Cherie Blair kastoi aluksen 30. marraskuuta Hullissa.
Derivaatta
Derivaatta-operaattori ja muita merkintätapoja
Toinen yleinen merkintä "pilkku"-merkintä, jossa funktion derivaattafunktiota merkitään Tässä Leonhard Eulerin ja Louis Langrangen mukaan nimetyssä nk. Euler-Lagrange-merkintätavassa oletetaan, että lukija tuntee muuttujan, jonka suhteen derivointi suoritetaan. Tämän vuoksi sitä käytetään pääasiassa yhden muuttujan derivoinnissa, ja sekin on siten yleinen esimerkiksi suomalaisessa koulumatematiikassa. Mikäli muuttujana on aika (merkitään t), kuten fysiikassa on yleistä, käytetään "piste"-merkintää
Moninkertaiset derivaatat
Kun funktion f\,:n derivaattafunktio on myös derivoituva, voidaan funktiota f\, kutsutaan kahdesti derivoituvaksi. Kahdesti derivoitu funktio eli toinen derivaatta määritetään ja merkitään f''\,, D^2 f(x)\, tai. Derivaattafunktioiden derivaattoja tarvitaan monissa sovelluksissa. Silloin voidaan yleistää, että jos f\,:n (n-1)\,:s derivaattafunktio on derivoituva, niin funktio on n\, kertaa derivoituva, ja sen n\,:ttä derivaattaa merkitään f^{(n)}\,, D^n f(x)\,  tai.
Eräiden alkeisfunktioiden derivointia
Koska
Kompleksifunktioiden derivointikaavat
Kompleksisten alkeisfunktioiden derivointisäännöt ja yleiset derivointisäännöt säilyvät samanlaisina kuin reaalimuuttujaisilla alkeisfunktioilla.
Margot Fonteyn
Fonteyn oli ensimmäinen kansainvälisen uran luonut brittiläisen koulun ja tanssiryhmän ballerina. Hänen tulkintaansa Tšaikovskin Prinsessa Ruususen nimiroolissa pidetään aikakautensa parhaana. Vuonna 1956 hän sai arvonimen Dame Commander of the Order of the British Empire (DBE), joka vastaa aatelointia.
Gerd Albrecht
thumb|Gerd Albrecht Gerd Albrecht (19. heinäkuuta 1935 Essen – 2. helmikuuta 2014 Berliini ) oli saksalainen kapellimestari.
Johan Skytte
Skytte oli aikansa merkittävimpiä hallinto- ja valtiomiehiä.
Inez
Inez voi tarkoittaa seuraavia:
Rauman majakka
Rauman majakka sijaitsee Rauman syväväylän suulla Outomatalan kohdalla. Teräsrakenteinen vuonna 1981 valmistunut pohjamajakka seisoo merenpohjassa betonilla täytetyn ja pohjaan ankkuroidun kolmijalan valassa. Majakan valon korkeus on 22,4 metriä. Majakan yhteydessä on myös automaattinen säähavaintoasema.
Suomen Raamattuopisto
Suomen Raamattuopiston Säätiö (Suomen Raamattuopisto eli SRO) on Raamattuun ja luterilaiseen tunnustukseen sitoutuva itsenäinen kristillinen järjestö, jonka tarkoitus on sen määritelmän mukaan julistaa evankeliumia, opettaa Raamattua, tarjota ihmisille hengellinen koti ja tukea lähetystyötä.
Perustaminen ja toiminta
SRO:n vuoden 2015 loppuun saakka antama kirkon nuoriso-ohjaajakoulutus oli osa Diakonia-ammattikorkeakoulua. Nuorisotyön koulutusta järjestettiin Raamattuopistolla vuodesta 1957 alkaen ja vuodesta 1996 alkaen koulutus tapahtui Diakonia-ammattikorkeakoulun kautta.
Digimon Fusion
Kausi 1 (jaksot 1–30)
Digimaailmassa lapset tutustuvat Shoutmoniin, joka kertoo heille Digimaailmasta ja siellä vallitsevasta sodasta, jota käydään Digimaailman herruuden takia. Tämä ilmoittaa myös, että Mikeysta, joka omaa Fusion Loaderin, on täten tullut omaa Digimon-armeijaansa ohjaava kenraali. Digimaailma on jakautunut erilaisiin alueisiin, joita jokaisen armeijan kenraalit haluavat hallita ja viedä kyseisen alueen koodikruunun. Alun vastustelun jälkeen Mikey päättää tehdä Shoutmonin kanssa yhteistyötä tehdäkseen Shoutmonista Digimaailman kuninkaan, luodakseen Digimaailmasta paremman paikan ja suojellakseen tätä pahan Bagra-armeijan vallan alta. He perustavat armeijan nimeltään Fusion Fighters (Japanissa Xros Heart), koska he taistelevat yhdistäen sydämensä yhdeksi.
Lapset tutustuvat julmaan ja kylmään, Blue Flare -armeijan kenraaliin, sinisen Fusion Loaderin omaavaan Christopher Aonumaan, joka haluaa tehdä Mikeysta alaisensa. Siitä Mikey kieltäytyy, koska ei pidä Christopherin sydämettömästä persoonasta, joka ei välitä Digimoneista ja haluaa tehdä Digimaailmasta paikan, jossa vain vahvat voivat elää.
Lapset tapaavat myös mysteerisen Nene Amanon, joka kertoo heille yhtä sun toista Digimaailmasta ja koodikruunuista. Myöhemmin selviää, että Nene on Midnight (Japanissa Twilight) -nimisen armeijan mustan Fusion Loaderin omaava kenraali, ja että tämä työskentelee pahalle AxeKnightmon-nimiselle Digimonille, joka oli todellisuudessa Bagra-armeijan johtajan Bagramonin (Pohjois-Amerikassa Lordi Bagra) veli, jotta saisi löydettyä Digimaailmaan kadonneen pikkuveljensä, Ewan Amanon. Mikey saa lopulta Nenen puolelleen, jolloin tästä tulee Fusion Fightersin jäsen ja tämän Fusion Loader muuttuu laventelin väriseksi.
Kausi 2 (jaksot 31–54)
Yhdessä Christopherin ja Nenen kanssa he lähtevät pelastamaan hirmuvallan alla olevia Digimoneja kukistaen Pimeyden Kenraalit yksi kerrallaan.
Lapset kohtaavat myös itse Bagramonin, jonka AxeKnightmon pettää, mutta Bagramon tuhoaa AxeKnightmonin ja muuttuu MegaDarknessBagramoniksi. DarknessBagramon surmaa Shoutmonin ja hyökkää armeijoineen ihmisten maailmaan, mutta lapset kukistavat DarknessBagramonin joukot. MegaDarknessBagramon on voitolla lapsia vastaan, kunnes he kaikki suorittavat Final Fusionin, jossa henkiin herännyt Shoutmon yhdistyy kaikkien maailman digimonien kanssa Shoutmon X7F Superior Modeen ja tuhoaa MegaDarknessBagramonin.
Kausi 3: The Young Hunters Who Leap Through Time (jaksot 55–79)
Pian Tagiru löytää uuden maailman nimeltä DigiQuartz, jossa Fusion Loadereita käyttävät lapset, Digimon-metsästäjät, pyydystävät digimaailmasta karanneita digimoneja. Tagiru saa salaperäiseltä kellokaupan omistajalta oman Fusion Loaderin. Digimonista nimeltä Gumdramon tulee hänen digimonkumppaninsa.
Vapaiden kansalaisten liike
Puolueen perusti Ateenan pormestarina suosiota saavuttanut Dimítris Avramópoulos, joka erosi Uusi demokratia -puolueesta maaliskuussa 2001 sen kärsittyä vaaleissa peräkkäisiä tappioita. Puolue ei kuitenkaan onnistunut nousemaan pelkästään hänen maineensa ansiosta, ja se lakkautettiin jo seuraavan vuoden kesäkuussa, jonka jälkeen Avramópoulos palasi Uuteen demokratiaan.
Suomen Luterilainen Evankeliumiyhdistys
SLEY perustettiin vuonna 1873 evankelisen kirjallisuuden välittämiseksi alueille, joissa liikkeellä ei ollut omia saarnaajia. SLEY näki tehtäväkseen puolustaa tunnustuksellista luterilaisuutta sekä kustantaa ja levittää sen mukaista hengellistä kirjallisuutta. Vuonna 1922 kaksikielinen yhdistys jakaantui kahteen kielillisistä syistä ja SLEF perustettiin.
Oppi ja tarkoitus
SLEY:n toiminnan periaatteet liittyvät luterilaiseen uskonkäsitykseen: Jumalan sanaan ja evankeliumiin. SLEY näkee tehtäväkseen toiminnassaan pitää esillä uskonpuhdistuksen perintöä ja luterilaisen tunnustuksen sisältöä.
Toisen maailmansodan jälkeen
Vuonna 1966 valtakunnallinen Evankeliumijuhla vaihtui kiertäväksi, ja juhlan asema tuli keskeiseksi SLEY:n piirissä. Evankeliumiyhdistyksen toiminta hiipui muusta Suomesta poiketen Helsingissä 1960-luvulta lähtien, ja Fredrikinkadun rukoushuone jäi vähälle käytölle. SLEY:n keskustoimisto muutti 1981 Malminkadulta muutaman korttelin päähän Lastenkodinkujalle. Evankeliumiyhdistys myi koko Fredrikinkatu 42:n ja Malminkatu 12:n kiinteistön 1989 vakuutusyhtiö Sammolle ja rakennusyhtiö Polarille, jotka saneerasivat ja laajensivat kiinteistöä.
Kirjakustannus
thumb|140px|Suomen Luterilaisen Evankeliumiyhdistyksen tunnus oli aiemmin Lutherin sinetti. Tammikuussa 1874 alettiin etsiä yhdistyksen palvelukseen miehiä toimimaan kiertävinä kirjamyyjinä ja saarnaajina. Haettiin myös sellaisia paikallisia asiamiehiä, joiden tehtävänä oli hankkia tilauksia yhdistyksen sanomalehdille. Tehtävään ilmoittautui useita halukkaita, jolloin sai alkunsa kolportööritoiminnaksi kutsuttu työmuoto. Kustannustoiminta oli aluksi vähäistä ja tuotteet pääosin evankelisten pappien laatimia kirjasia. Valmiita teoksia hankittiin esimerkiksi Evangeliska Fosterlandsstiftelseniltä Ruotsista. Pian kustannusohjelmaan tulivat laajemmat kirjat ja erityisesti Lutherin teoksien suomennokset.
Kesäyön lapset
Arviot
Leo Nordberg tyrmäsi elokuvan Uudessa Suomessa julkaistussa arviossaan hyvin voimakkain ilmaisuin: ”Hieman häpeillen ilmestyy ohjelmistoon tämä kotimainen filmipannukakku, jonka olemassaolo voidaan sumeilematta lukea yhdeksi suomalaisen elokuvan mustimmista synneistä.” Vaikka elokuva on vain tunnin mittainen, sitä pidettiin venytettynä.
Ammunnan maailmanmestaruuskilpailut 1902
Vuoden 1902 ammunnan maailmanmestaruuskilpailut järjestettiin Roomassa. Kilpailut olivat kuudennet maailmanmestaruuskilpailut ammunnassa. Ohjelmassa oli vapaakivääri ja vapaapistooliammunta.
Stanislav Petuhov
Stanislav Afanasjevitš Petuhov (s. 19. elokuuta 1937 Moskova, Neuvostoliitto) on venäläinen entinen jääkiekkoilija. Hän oli pelipaikaltaan oikea hyökkääjä. Hän pelasi 96 maaottelua tehden 19 maalia Neuvostoliiton maajoukkueessa. Petuhov pelasi jääkiekkoseurassa Moskovan Dynamo 388 liigaottelua tehden 170 maalia Neuvostoliiton mestaruussarjassa.
Joona (profeetta)
Toinen kuninkaiden kirja
Toisen kuninkaiden kirjan mukaan Joona oli Amittain poika Gat-Heeferin kylästä läheltä Nasaretia. Joona profetioi Israelin raja-alueiden palauttamisesta Israelin hallintaan. Kuningas Jerobeam II (782 eaa. - 753 eaa.) saikin kyseiset maa-alueet vallattua ja näin täytti Joonan profetian.
Koraani
Myös Koraanin mukaan Joona oli profeetta. Koraanin kymmenes suura on nimeltään Joonan suura, jonka lisäksi Joona mainitaan neljässä muussakin Koraanin suurassa. Joskus Koraanissa käytetään nimen Jūnus (Joona) sijasta ilmaisua Dhū-n-Nūn, ”kalan nielemä mies”.
Suomen teologinen instituutti
Toimintaa
Suomen teologinen instituutti järjestää teologisia luentoja ja organisoi pienryhmiä, tekee seurakuntavierailuja sekä ylläpitää kirjastoa ja lukusalia. Se julkaisee teologista aikakauskirjasarjaa Iustitia ja tiedotuslehteä Kulmakivi.
Ilana Kratysh
Kratysh osallistui aikuisten arvokilpailuihin ensimmäisen kerran Tampereella 2008 sijoittuen 59 kg:n painoluokassa kymmenenneksi. Hän sijoittui nuorten EM-kilpailuissa viidenneksi 59 kg:n sarjassa 2008 ja 63-kiloisissa 2010. Hän saavutti EM-hopeaa 67 kg:n painoluokassa Tbilisissä 2013 hävittyään loppuottelussa ukrainalaiselle Alina Stadnik-Makhinyalle. Hän sijoittui EM-kilpailuissa toiseksi myös Vantaalla 2014. Hän hävisi 69-kiloisten loppuottelussa venäläiselle Natalija Vorobjevalle. Bakun Euroopan kisoissa 2015 hän sai samassa painoluokassa hopeaa hävittyään loppuottelussa Stadnik-Makhinyalle. Riian EM-kilpailuissa 2016 hän oli jälleen toinen 69 kg:n sarjassa. Kultaa voitti tällä kertaa valkovenäläinen Marija Mamašuk.
Mikrotaloustiede
Teorian lähtökohta
Ihmisten kysynnän hyödykkeille ajatellaan yleensä olevan hyödynmaksimoinnin tulos. Tämän tulkitaan siten, että ottaen huomioon resurssirajoitteet ja kysynnän määrän ja hinnan riippuvuus, kuluttaja tekee valinnan, joka tekee hänet onnellisimmaksi. Vastaavasti yritysten oletetaan maksimoivan toimintansa voittoa.
Länsi-Intian yliopisto
Länsi-Intian yliopisto (, UWI) on yliopisto Länsi-Intian alueella. Sillä on neljä kampusta: Mona Jamaikan Kingstonin seudulla, Saint Augustinen kaupungissa Trinidad ja Tobagon luoteisosassa, Cave Hill Barbadoksen Bridgetownin lähistöllä sekä paljolti verkkoyliopistona toteutettu Avoin kampus. Lukuvuonna 2015–2016 opiskelijoita oli runsas 49 000, joista osa-aikaisesti opiskeli 31 prosenttia. Yliopiston motto on "Oriens Ex Occidente Lux".
Yliopisto palvelee opiskelijoita Anguillalla, Antigua ja Barbudalla, Bahamaa, Barbadosilla Belizessä, Brittiläisillä Neitsytsaarilla, Caymansaarilla, Dominicalla, Grenadalla, Jamaikalla, Montserratilla, St. Kitts ja Nevisissä, St. Lucialla, Saint Vincent ja Grenadiineillä, Trinidad ja Tobagolla ja Turks- ja Caicossaarilla.
Cypress Hill
Musiikillinen ura
Vuonna 1997 yhtyeen jäsenet keskittyivät omiin soolouriinsa. Muggs julkaisi levyn Muggs Presents ... The Soul Assassins, jolla vieraili mm. Wu-Tang Clanin jäseniä, Dr. Dre, KRS-One, Wyclef Jean ja Mobb Deep. B-Real teki kappaleen "Hit 'Em High" Space Jamin soundtrackille Busta Rhymesin, Coolion, LL Cool J:n ja Method Manin kanssa. Hän myös vieraili Dr. Dre:n, Nasin sekä KRS-Onen kanssa kappaleella "East Coast Killer, West Coast Killer", Dr. Dre:n Aftermath-albumilla ja julkaisi myös Psycho Realmin kanssa albumin The Psycho Realm.
The Goldbergs
The Goldbergs pääsi Radio Hall of Fameen vuonna 1989.
Sangha-Mbaéré
Sangha-Mbaéré on yksi Keski-Afrikan tasavallan prefektuureista. Se on toinen maan kahdesta ”talousprefektuurista” (préfecture économique). Sen pääkaupunki on Nola. Sangha-Mbaérén pinta-ala on 19 412 neliökilometriä ja siellä on vuoden 2003 väestönlaskennan mukaan 101 074 asukasta.
Sofia Mattsson
Mattsson saavutti 55 kg:n sarjassa 2012 Belgradin EM-kilpailuissa hopeaa ja sijoittui Lontoon olympialaisissa seitsemänneksi. Seuraavana vuonna hän voitti samassa painoluokassa Euroopan-mestaruuden Tbilisissä ja sai MM-hopeaa Budapestissa. Vuonna 2014 hän voitti 55-kiloisten Euroopan-mestaruuden Vantaalla ja sai 53-kiloisissa MM-hopeaa Taškentissa. Bakun Euroopan kisoissa 2015 hän voitti kultaa 55 kg:n painoluokassa. Hän sai saman vuoden Las Vegasin MM-kilpailuissa hopeaa 53 kg:n sarjassa. Hän voitti Euroopan-mestaruuden 53-kiloisissa Riiassa 2016.
Heinrich Gätke
Gätken vanhemmat olivat leipuri Johann A.F.W. Gätke ja Sophia Wenzel. Hänet pantiin opiskelemaan kaupallisia aineita Berliiniin, mutta hän elätti itsensä taidemaalarina. Vuonna 1837 Gätke matkusti ensimmäisen kerran Helgolandin saarelle eteläiselle Pohjanmerelle, ja 1841 hän päätti muuttaa sinne asumaan. Vuonna 1843 hän ryhtyi tutkimaan saaren linnustoa. Hän keräsi huomattavan kokoelman lintuja, ja käytti niitä malleina teoksiinsa. Hän oli kirjeenvaihdossa saksalaisten ja englantilaisten lintutieteilijöiden kanssa.
Paukkukaramelli
thumb|Paukkukaramelleja. Paukkukaramelli on joulukoriste, joka on osa Ison-Britannian, Irlannin ja sekä muiden Kansainyhteisöön kuuluvien maiden jouluperinteitä. Paukkukaramelli on yleensä koristeelliseen paperiin kääritty, ripustuslenkillä varustettu karamellin muotoinen paketti, johon liittyy paperinauhasta vetämällä laukeava nalli; nauhaa vedettäessä nalli laukeaa ja avaa kääreen, jolloin paljastuu varsinainen sisältö, jota ovat esim. makeiset, pienet lelut tai värikkäät paperihatut.
Geoff Platt
Platt meni naimisiin tamperelaisen Mian kanssa kesäkuussa 2015, ja he asuvat kesät Tampereella.
Mouzáki (Kardítsa)
Mouzáki sijaitsee Thessalian lounaisosassa. Nykyinen Mouzákin kunta muodostui, kun Mouzáki, Ithómi ja Pámisos yhdistyivät vuoden 2011 alussa Kallikrates-suunnitelman mukaisesti.
Kazakstan kesäolympialaisissa 2016
40px|Judo Judo
Miesten 60 kg sarjassa Jeldos Smetov pääsi aloittamaan toisella kierroksella, jolla voitti libyalaisen Mohamed El-Kawisahin. Neljännesvälierissä Smetov voitti englantilaisen Ashley McKenzien. Puolivälierissä hän voitti uzbekistanilaisen Dijorbek Urozbojevin ja välierissä azerbaidžanilaisen Orkhan Safarovin. Loppuottelussa Smetov kuitenkin hävisi venäläiselle Beslan Mudranoville, joten Smetov sai lopulta olympiahopeaa. Miesten 66 kg sarjassa Zhansay Smagulov voitti ensimmäisen ottelunsa, mutta toisessa hän hävisi eteläkorealaiselle An Baulille. 73 kg sarjassa Didar Khamza voitti ensimmäisellä kierroksella gambialaisen Faye Njien, mutta hävisi toisen ottelunsa azerbaidžanilaiselle Rustam Orujoville. Miesten neljäs edustaja oli Maxim Rakov, joka kilpaili 100 kg sarjassa. Hän voitti virolaisen Grigori Minaskinin, mutta hävisi tšekkiläiselle Lukáš Krpálekille.
40px|Soutu Soutu
Soudussa Kazakstanilla oli edustus kummankin sukupuolen yksikkökilpailussa. Svetlana Germanovich oli naisten kilpailun 26. ja Vladislav Yakovlev miesten kilpailun 31.
40px|Taekwondo Taekwondo
Rion osallistui kolme kazakstanilaista taekwondoinia. Ainoa miesurheilija oli Ruslan Zhaparov, joka hävisi ensimmäisen ottelunsa Radik Isayeville. Hän pääsi kuitenkin keräilyeriin, joissa hävisi eteläkorealaiselle Cha Dong-Minille. Naisissa Ainur Yesbergenova otteli 49 kg ja Cansel Deniz 67 kg sarjassa. Kumpikin hävisi ensimmäisen ottelunsa.
Liikenteen turvallisuusvirasto
Viraston pääjohtaja oli Mia Nykopp Virastossa työskenteli noin 550 henkilöä.
Pohjankarhepääsky
Levinneisyys
Pohjankarhepääskyn levinneisyysalue ulottuu Alaskan kaakkoisosista ja Kanadan eteläosista Yhdysvaltojen läpi Meksikoon. Keski-Amerikassa lajia tavataan alueelta, joka ulottuu Belizestä Panamaan. Lisäksi lintu pesii Caymansaarilla, Kuubassa, Haitilla, Saint-Pierre ja Miquelonilla, Turks- ja Caicossaarilla sekä Neitsytsaarilla.
Ravinto
Pohjankarhepääskyt käyttävät ravinnokseen erilaisia lentäviä hyönteisiä, joita ne saalistavat ilmasta. Pohjankarhepääsky nappaa ravintonsa tyypillisesti hyvin läheltä veden tai maan pintaa. Laji juo kastamalla nokkansa veteen lentäessään hieman vedenpinnan yläpuolella.
Wkra-joen taistelut
Taistelun strateginen tausta
Venäjän keisarikunnan 1. armeijan noin 55 000–68 000 miestä ja 276 tykkiä komensi ratsuväen kenraali Levin August von Bennigsen. Joukot oli ryhmitetty puolustukseen Varsovan ympäristöön tarkoituksenaan yhdistyä jalkaväenkenraali Friedrich Wilhelm von Buxhoevdenin 37 000–37 000 miehen vahvuisen 2. armeijan kanssa. 2. armeijan joukkojen todellinen vahvuus lienee pienempi, koska ne olivat osallistuneet Austerlitzin taisteluun. Buxhoevden ei kuitenkaan ehtinyt taisteluihin mukaan.
Conqueror (panssarivaunu)
Conqueror oli massaltaan 66 tonnia, mutta tehokkaan moottorin ansiosta teho-paino-suhde ja huippunopeus olivat samaa luokkaa kuin Centurion-vaunulla. Kallistettu panssarointi antoi parhaimmillaan 178 mm vastaavan suojan. Suurempikaliiperinen tykki paransi läpäisyä etenkin pitkillä etäisyyksillä verrattuna Centurionin 20-paunaiseen pääaseeseen. Tykin käyttämä kaksiosainen ammus hidasti väistämättä tulinopeutta. Toisin kuin Conquerorissa, yhdysvaltalaisessa M103:ssa käytettiin kahta lataajaa tämän kompensoimiseksi. Lisäksi vaunuun mahtui vain 35 ammusta. Vaunu menetti merkitystään kuin Centurioniin asennettiin vuodesta 1959 eteenpäin Vickers 105 mm L7 -tykki.
Conquerorissa vaunun komentajalla oli kääntyvä kupoli, jolla hän pystyi itsenäisesti hakemaan kohteita, mittaamaan etäisyyden stereoetäisyysmittarin avulla ja osoittamaan kohteen ampujalle. Teoriassa ampuja olisi tähdännyt ja hyökännyt kohteen kimppuun sillä aikaa kun komentaja olisi hakenut seuraavaa kohdetta. Samaa järjestelmää käytettiin jo saksalaissa vaunuissa toisessa maailmansodassa. Myös neuvostoliittolaiset ottivat sen käyttöönsä kaikissa sodan jälkeisissä vaunuissa, tosin järjestelmä ei sisältänyt etäisyysmittaria.
Wkra-joen taistelut
Sochocinin taistelu
Sochocinin sillalla oli suuri strateginen merkitys kummallekin taistelun osapuolelle. Kamenskin suunnitellessaan omaa suurhyökkäystään ranskalaisia vastaan, Sochocinin silta oli hänen oikean sivustansa kulkureitti. Napoleonin suunnitelmassa Pierre Augereau valtaa Sochocinin ja  Kołoząbin sillat ja hyökkää Nowomiestoon. Sen jälkeen Sochocinin sillan kautta kulkisi Jean-de-Dieu Soultin IV armeijakunta venäläisten oikeaan sivustaan.
Seuraukset
Venäjän 5. ja 7. divisioonat perääntyivät kohti Rozanissa olevia pääjoukkoja. Bennigsen perääntyi Narew-joen Nowogródiin, jossa se liittyi 1. tammikuuta 1807 (J: 20. joulukuuta 1806) Buxhoevdenin armeijaan. Napoleon pysäytti etenemisensä 28. joulukuuta (J: 16. joulukuuta) kadottaessaan yhteyden venäläisiin ja perusti talvileirin. Ranskalaiset olivat väsyneitä ja tyytymättömiä ja heidän huoltonsa oli epäjärjestyksessä
Suomen Kommunistisen Puolueen historia
Kansanrintamapolitiikka
SKP:n toimintastrategia muuttui jälleen 1930-luvun puolessavälissä, jolloin se alkoi noudattaa Kominternin linjan mukaista kansanrintamapolitiikkaa. Tämä tarkoitti yhteistyötä aiemmin ”sosiaalifasisteiksi” leimattujen sosiaalidemokraattien kanssa. Kommunisteja kehotettiin nyt liittymään SDP:n jäseniksi ja toimimaan sen riveissä pyrkien vaikuttamaan puolueen politiikkaan ja laajemman fasisminvastaisen rintaman luomiseksi. Kansanrintamaperiaate hyväksyttiin SKP:n 6. edustajakokouksessa syyskesällä 1935 ja puolue oli virallisesti sen takana sotien päättymiseen asti. Vuoden 1935 edustajakokous, joka jäi viimeiseksi ennen talvisodan syttymistä, julisti SKP:n tavoitteeksi aiempaan tapaan Neuvosto-Suomen luomisen.
Lopullinen kahtiajako
1980-luvulle tultaessa sisäiset välienselvittelyt kärjistyivät. Osa enemmistöstä halusi erottaa koko opposition. Taistolaiset nimesivät jyrkkiä järjestöllisiä toimenpiteitä kannattaneet kirveslinjaksi. Myös oppositio hajosi. Syntyi niin sanottu kolmaslinjalaisuus, jonka kannattajat pyrkivät ylittämään vanhan osapuolijaon. Ylimääräisessä edustajakokouksessa 1982 kolmaslinjalaisten tukema Jouko Kajanoja valittiin puheenjohtajaksi. 20. edustajakokouksessa 1984 pääsihteeri Arvo Aalto valittiin puheenjohtajaksi opposition, kolmaslinjalaisten ja NKP:n vastustaessa. Puheenjohtajaksi tultuaan Aalto teki selväksi, ettei vanhaan ole paluuta ja uusi sääntöjä kunnioittava aika SKP:ssa alkaisi. Oppositiopiirit kutsuivat määrävähemmistöllään koolle ylimääräisen edustajakokouksen 1985.
Konkurssi ja purku
Oppositio aloitti oikeustaistelun SKP:tä vastaan heti maaliskuun 1985 ylimääräisen edustajakokouksen jälkeen. Joulukuussa 1986 Helsingin käräjäoikeus julisti sääntömuutokset ja niiden perusteella tehdyt erottamiset mitättömiksi. Hovioikeus vahvisti käräjäoikeuden päätöksen 11. kesäkuuta 1987 – päivää ennen SKP:n 21. edustajakokousta, joka tämän seurauksena päätti erottaa oppositiojärjestöt uudelleen. Heinäkuussa 1988 Korkein oikeus vahvisti päätöksen alkuperäisten erottamisten laittomuudesta. Helmikuussa 1989 raastuvanoikeus tuomitsi laittomiksi myös vuoden 1987 erottamiset. Laittomuuksien johdosta SKPy:n piirit saivat oikeuden osallistua vuoden 1990 edustajakokoukseen. Hovi- ja korkein oikeus vahvistivat raastuvanoikeuden vuoden 1989 tuomion vuonna 1992. Elokuun 1993 puoluekonferenssissa SKPy esitti SKP:n toimintaa jatkavan edustajakokouksen koolle kutsumista. Marraskuussa 1994 pidetyn kokouksen osanottajat päättivät uuden rekisteröidyn puolueen perustamisesta sekä hyväksyivät puolueella uuden ohjelman. Ryhmittymä alkoi kutsua itseään Suomen Kommunistiseksi Puolueeksi. Joulukuussa 1995 uuden SKP:n hallussa olleet piirijärjestöt esittivät Heljä Ketolan johtamalle SKP:n keskuskomitealle ylimääräisen edustajakokouksen pitämistä. Keskuskomitea vastusti esitystä ja asia vietiin oikeuteen, mutta Uudenmaan lääninhallitus päätti hyväksyä kokouksen pitämisen toukokuussa 1996. Korkein hallinto-oikeus vahvisti päätöksen ja edustajakokous pidettiin elokuussa. SKP:n enemmistöjohto lopetti taistelun puolueesta. Kokous muutti yhdistyksen Järjestöyhdistys Tähdeksi ja nimi Suomen Kommunistinen Puolue siirrettiin entiselle urheiluseuralle. Tähti poistettiin yhdistysrekisteristä.
Reggatta de Blanc
Yhtyeellä oli albumia tehtäessä pulaa kappaleista ja varsinkin Sting oli käyttänyt yhtyeelle tähän aikaan sopivat ideat tilapäisesti loppuun. Esimerkiksi elokuvaan Brimstone & Treacle myöhemmin tehty kappale ”I Burn For You” oli olemassa, mutta yhtye katsoi sen poikkeavan liiaksi tyylistä, jota yhtye vielä kehitti.
Lugujärvi
Lugujärvi on järvi Yunnanin–Guizhoun ylängöllä Sichuanin ja Yunnanin maakuntien rajalla Kiinassa. Järvi sijaitsee 2 685 metrin korkeudella merenpinnasta. Naxeihin kuuluvaa moso-kansaa asuu järven ympärillä.
Vilkutus
Alkuperäinen vilkutuksen merkitys lienee ollut aiheuttaa sivuttaisliikettä, jotta toinen ihminen havaitsisi vilkuttajan tai näkisi tämän paremmin. Vilkutuksella on voitu varoittaa tai kertoa oma sijainti. Tervehdyksessä, jossa kämmen on näytetty toiselle, on voinut olla myös merkityksenä osoittaa olevansa aseeton, ja että käsi ei ole nyrkissä kuten vihaisella voi olla. Tähän arvellaan perustuvan myös kättelyn.
Bartholomew Sulivan
Galápagossaariin kuuluva saari Bartolomé on nimetty Sulivanin mukaan.
Jim Douglas
Douglas valittiin Vermontin edustajainhuoneeseen ensimmäisen kerran vuonna 1972. Nuoresta iästään huolimatta Douglas eteni osavaltionpolitiikassa nopeasti ja hänestä tuli jo 25-vuotiaana Vermontin edustajainhuoneen enemmistöjohtaja.
Goo Hara
2008–2015: Kara
Goo liitettiin osaksi Kara-yhtyettä 2008, kun yhtyeen entinen jäsen Kim Sunghee jätti yhtyeen.
Goo toimi tosi-tv-sarjassa Invincible Youth vuoden 2009 lokakuusta lähtien.
Goo teki esikoisroolinsa 2011 City Hunter -tv-sarjassa, jossa hän näytteli Choi Da-hyetä, Korean tasavallan presidentin tytärtä. Goo ja yhtyekaveri Nicole toimivat juontajina Inkigayo-musiikkiohjelmassa 2011 marraskuusta lähtien. He jättivät ohjelman 19. elokuuta 2012.
2015–2019: Soolodebyytti ja DSP Medialta lähtö
Goon levy-yhtiön tytäryhtiö Content Y kieltäytyi uusimasta sopimusta Goon kanssa tammikuussa 2019. Syynä oli Goon kiista entisen poikaystävän kanssa.
Yksityiselämä
Goo yritti itsemurhaa 26. toukokuuta 2019, mutta selvisi tapahtuneesta ja sai heti sairaalahoitoa.
Kuolema
Goo löydettiin kotoaan Gangnamissa Soulissa kuolleena 24. marraskuuta 2019. Kuolinsyyksi viranomaiset totesivat itsemurhan. Goo oli jättänyt itsemurhakirjeen ja valvontakameroista ei löytynyt viittauksia murhaan. Asunnossa ei ollut vieraillut muita paitsi taloudenhoitaja, joka löysi Goon ruumiin samana päivänä kello 18. Goon itsemurha tapahtui kuukausi sen jälkeen, kun hänen hyvä ystävänsä Sulli oli tehnyt itsemurhan.
Luettelo Mars-luotaimista
pienoiskuva|Amerikkalaisen Viking-laskeutujan ottama kuva Marsin pinnalta 1970-luvun lopuilla.
Poimintoja Mars-luotaimista
2014 Intia onnistui Mars Orbiter Missionilla asettumaan kiertoradalle. Vuonna 2012 Marsiin laskeutunut Nasan Mars Science Laboratory avasi uuden kokoluokan Mars-kulkijoihin. Vuonna 2021 sekä Arabiemiirikunnat että Kiina onnistuivat saamaan ensi kertaa luotaimensa Marsin kiertoradalle.
Ellen Johnson Sirleaf
Ellen Johnson Sirleaf (s. 29. lokakuuta 1938 Monrovia) on liberialainen poliitikko sekä maansa ja Afrikan ensimmäinen naispresidentti. Hän vannoi virkavalansa 16. tammikuuta 2006.
Metsämaitikka
Metsämaitikka (Melampyrum sylvaticum) on ruohovartinen puoliksi loisena elävä pieni kasvi. Se saa energiaa sekä yhteyttämällä että muilta kasveilta, kuten kuuselta ja mustikalta. Sitä esiintyy mustikkatyyppiin kuuluvilla tuoreilla kankailla.
Ristitulo
Jos vektorit ovat saman- tai vastakkaissuuntaisia, toisin sanoen ne eivät ole lineaarisesti riippumattomia, tai jompikumpi niistä on nollavektori, ristitulo on nollavektori. Muussa tapauksessa vektorien ristitulo on itseisarvoltaan (eli pituudeltaan) yhtä suuri kuin sen suunnikkaan pinta-ala, jonka sivuina nämä vektorit ovat; erityisesti toistensa nähden kohti­suorien vektorien ristitulo on niiden pituuksien tulo. Ristitulo on anti­kommuta­tiivinen, toisin sanoen a × b = -b × a), ja se noudattaa osittelulakia vektorien yhteenlaskun suhteen, toisin sanoen a × (b + c) = a × b + a × c). Avaruus \mathbb{R} varustettuna ristitulolla on algebra reaalilukujen kunnan yli. Se ei ole vaihdannainen eikä liitännäinen, mutta se on Lien algebra.
Nimet
Vuonna 1881 Josiah Willard Gibbs ja hänestä riippumatta Oliver Heaviside, ottivat käyttöön sekä pistetulon että ristitulon käyttämällä edellisen merkkeinä pistettä, (a . b), jälkimmäisen merkkinä vinoristiä ("x") (a x b).
Geometrinen merkitys
right|thumb|Kuvio 1. Suunnikkaan pinta-ala ristitulon itseisarvona right|thumb|240px|Kuvio 2. Kolmen vektorin määrittämä suuntaissärmiö
Vaihtoehtoinen muotoilu
tämä yhtälö voidaan kirjoittaa uudestaan muotoon:
Muunnos matriisien kertolaskuksi
Vektorien ristitulo voidaan ilmaista myös antisymmetrisen matriisin ja vektorin tulona:
Esimerkiksi epipolaari­sessa geometriassa tämä merkintä on usein myös paljon helppo­käyttöisempi.
Kuten edellä todettiin, Lien algebra varustettuna ristitulolla on isomorfinen Lien algebran so(3), kanssa, jonka alkiot voidaan samastaa anti­symmetristen 3×3 -matriisien kanssa. Kuvaus a -> [a]× on isomorfismi :n ja so(3):n välillä. Tässä kuvauksessa 3-vektorien ristitulo vastaa anti­symmetristen 3x3 -matriisien kommutaattoria.
Indeksimerkintä tensoreille
Klassisessa mekaniikassa ristitulon esittäminen Levi-Civita-symbolin avulla voi tehdä mekaaniset symmetriat ilmiselviksi, kun fysikaaliset systeemit ovat isotrooppisia. Esimerkkinä voidaan mainita hiukkanen Hooken lain mukaisessa potentiaalissa, jossa se voi värähdellä kolmessa ulottuvuudessa; mikään näistä ulottuvuuksista ei ole millään tavalla erikois­asemassa, jolloin liikemäärämomentin ristitulo­esitys on symmetrinen tavalla, jonka Levi-Civita-esitys tekee ilmeiseksi.
Muistisääntö
Ristitulon määritelmän muistamiseen voidaan muistisääntönä käyttää sanaa "xyzzy".
Koska Sarrus'n skeeman ensimmäinen lävistäjä on juuri edellä mainitun 3×3 -matriisin päälävistäjä, sanan xyzzy kolme ensimmäistä kirjainta on helppo muistaa.
Laskennallinen geometria
Ristitulolla voidaan laskea myös kolmion tai monikulmion normaali, mitä usein tarvitaan tietokone­grafiikassa. Esimerkiksi monikulmion kiertyminen myötä- tai vastapäivään jonkin sen sisällä olevan pisteen ympäri voidaan laskea jakamalla se kolmioihin hieman pyörän puolien tapaan ja laskemalla puolien väliset kulmat yhteen, jolloin ristitulon avulla saadaan selville kunkin kulman etumerkki.
Pyörimismäärä ja vääntömomentti
Koska paikkavektori \mathbf{r}, liikemäärä \mathbf{p} ja voima \mathbf{F} ovat kaikki aitoja vektoreita, sekä pyörimismäärä \mathbf{L} että voiman momentti \mathbf{M} ovat pseudo­vektoreita eli aksiaalisia vektoreita.
Lorentzin voima
Ristitulo esiintyy Lorentzin voiman lausekkeessa, joka osoittaa, kuinka suuri voima liikkuvaan sähkö­varaukseen q_e vaikuttaa sähkö- ja magneetti­kentässä.
Lien algebra
Ristitulo on yksi yksinkertaisimmista Lien tuloista, ja näin ollen sitä yleistyksiä Lien algebrat, jotka on aksiomatisoitu binääriksi tuloiksi, jotka toteuttavat multilineaarisuuden, ristikkäissymmetrian ja Jacobin identiteetin aksioomat. On olemassa monia Lien algebroja, ja niiden tutkimuksesta on tullut laaja matematiikan ala, Lien teoria.
Antisymmetriset matriisit
Jos ristitulon edellytetään olevan binäärinen laskutoimitus, sen argumentteina on oltava tarkalleen kaksi vektoria. Jos sen tuloksen ei tarvitse olla vektori tai pseudovektori vaan sen sijaan matriisi, käsite voidaan yleistää kuinka moneen ulottuvuuteen tahansa.
Vuorilammen kalliomaalaus
Vuorilammen kalliomaalaus sijaitsee siirtolohkareen ja kallion välisessä puoliluolassa kaukana Saimaan vesistöistä Puumalassa Etelä-Savossa. Kalliomaalaus löytyi vuonna 2007, mutta sen ajoitus on vielä auki.
Alan Sokal
Tieteiden sota
On jopa kehitetty sivustoja, josta voi tulostaa tieteellistä jargonia jäljitteleviä artikkeleita, jotka ovat täydellistä hölynpölyä.
Mihail Gorbatšov
Gorbatšovin uudistuspyrkimykset, joista käytettiin nimityksiä perestroika (”uudelleenrakentaminen”) ja glasnost (”avoimuus”), johtivat liennytykseen ja vaikuttivat kylmän sodan päättymiseen, mistä hän sai Nobelin rauhanpalkinnon, mutta samalla Neuvostoliiton kommunistinen puolue menetti aikaisemman poliittisen valta-asemansa, mikä lopulta aiheutti Neuvostoliiton hajoamisen.
Lapsuus ja nuoruus
Vuonna 1950 Gorbatšov onnistui pääsemään arvostettuun Moskovan yliopistoon, jossa hän kiinnostui erityisesti historiasta ja matematiikasta. Hän kuitenkin opiskeli lakia, koska hän uskoi lakiopinnoista olevan hyötyä tulevassa elämässä. Hän pääsi jo koulussa vuonna 1950 kommunistipuolueen koejäseneksi ja täysjäseneksi 1952. Yliopistossa Gorbatšov myös kohtasi tulevan vaimonsa Raisa Titarenkon, joka opiskeli filosofiaa. He menivät naimisiin vuonna 1953, ja yliopistosta valmistumisen jälkeen pariskunta muutti asumaan Gorbatšovin kotiseudulle Stavropoliin vuonna 1955.
Uudistukset
Gorbatšovin kohdatessa vastarintaa puoleen paikallisosastoista hän irrotti kannatuspohjansa puolueesta. Maaliskuussa 1989 järjestettiin Neuvostoliiton kansanedustajain kongressin vaalit. Kaksi kolmasosaa kansanedustajista valittiin kansanvaalilla ja yhden kolmasosan nimittivät puolue ja muut järjestöt. Kansanedustajain kongressista tuli julkisen keskustelun foorumi, jonka istunnot televisioitiin koko maahan. Kansanedustajien demokraattista ryhmittymää johti Andrei Saharov. Puolueelle uskolliset ainekset pitivät hallussaan suurinta osaa paikoista, mutta Saharovin oppositio pakotti heidät puolustuskannalle, Gorbatšovin harmiksi. Hänen otteensa glasnostista ja uudistuksista alkoivat lipsua. Saharovin kuoltua joulukuussa tämän tilalle nousi Jeltsin.
Gorbatšovin uudistusten merkittävä este oli talouskasvun taantuminen. Sen lisäksi Neuvostoliiton merkittävän vientituotteen, öljyn, hinta oli vuosina 1985–1986 välillä 10–12 Yhdysvaltain dollaria barrelilta.
Neuvostoliiton jälkeen
Vuonna 2014 osana Ukrainan vallankumousta Venäjällä ryhmä kansanedustajia yhdisti Ukrainan ongelmat Neuvostoliiton hajoamiseen ja vaati tutkimaan syyllistyikö Gorbatšov maanpetokseen 1980-luvulla, kun Neuvostoliitto hajosi.
Ulrika Möllersvärd
Maaliskuun lopussa 1809 maaherra Möllersvärd lähti Porvoon valtiopäiville, ja hän otti mukaansa sekä puolisonsa että kaksi tytärtään, Ulrikan ja Maria Lovisan. Valtiopäivien avajaistanssiaisissa 28. maaliskuuta keisari Aleksanteri I pyysi 18-vuotiaan Ulrika Möllersvärdin parikseen kiihkeään venäläiseen katrilliin. Möllersvärd suostui tanssiin häkeltyneenä, ja keisari piti häneltä pudonnutta silkkiviuhkaa tanssiaisten loppuun saakka rinnassaan. Vasta poistuessaan tanssisalista keisari luovutti viuhkan takaisin Möllersvärdille ja kumarsi tälle syvään. Keisari ilmoitti myös tulevansa Möllershofiin vierailulle huhtikuun alussa. Tapaus herätti valtiopäivien yleisössä suurta huomiota.
Waltarin romaanin mukaan Möllersvärd olisi tavannut keisarin vielä toisen kerran heinäkuussa 1809, Porvoon valtiopäivien päättäjäisten yhteydessä. Keisari muisti Möllersvärdejä vielä myöhemmin lähettämällä Ulrikalle timanttikoristeisen rintasoljen, hänen sisarelleen Maria Lovisalle norsunluisen kamman, heidän isälleen sormuksen ja tämän puolisolle rintasoljen. Pari vuotta myöhemmin, keväällä 1811, Möllersvärd nimitettiin hovineitsyeksi Hänen Majesteettinsa keisarinna Elisabetin hoviin.
Möllersvärd vihittiin vuonna 1813 avioliittoon kenraalimajuri Odert Reinhold von Essenin kanssa. Avioliitto oli kuitenkin järjestetty naimakauppa, joka ei ollut lainkaan Möllersvärdin mielen mukainen ja purettiin jo vuotta myöhemmin. Möllersvärd asettui sittemmin asumaan Porvooseen eikä avioitunut enää uudelleen. Hän kuoli 87-vuotiaana veljentyttärensä Aurora Linderoosin luona Helsingissä, mutta hänet on haudattu Porvooseen.
Rafael Kubelík
Kubelík syntyi Býchoryssä ja opiskeli musiikkia Prahassa. Vuosina 1936–1939 ja 1942–1948 hän toimi Tšekin filharmonisen orkesterin ylikapellimestarina. Hän lähti Tšekkoslovakiasta toisen maailmansodan yhteydessä ja sai Sveitsin kansalaisuuden vuonna 1967.
Kinkaku-ji
Historia
Temppeli avattiin yleisölle ensimmäistä kertaa Meiji-kaudella vuonna 1894, Osakassa pidettyjen messujen yhteydessä. Kultaista paviljonkia kunnostettiin perusteellisesti vuosina 1904–1906, ja vuonna 1925 temppeli suojeltiin valtion muinaisjäännöksenä. Paviljonki oli säilynyt ehjänä yli 400 vuoden ajan, kun se paloi tuhopoltossa vuonna 1950. Tulipalon sytytti häiriintynyt munkki. Paviljonki rakennettiin kuitenkin entisen kaltaisena uudelleen vuonna 1955. Sen lehtikulta, joka oli alkanut irrota, uusittiin vuosina 1986–1987. Unescon maailmanperintöluetteloon Kinkaku-ji liitettiin vuonna 1994.
Kultainen paviljonki
Kinkaku-jin tunnetuin rakennus on Kyōkochi-lammen rannalle rakennettu kultainen paviljonki (Kinkaku), jolta temppeli on saanut yleisesti käytössä olevan nimensä. Se on yksi Muromachi-kauden arkkitehtuurin merkittävimmistä edustajista. Nykyinen paviljonki on alkuperäisen rekonstruktio vuodelta 1955. Paviljonki oli alun perin shariden eli buddhalaisten pyhäinjäännösten säilyttämiseen tarkoitettu rakennus. Siinä on kolme kerrosta, joista kaksi ylintä on verhoiltu lehtikullalla. Kerrokset poikkeavat toisistaan arkkitehtuuriltaan: ensimmäisessä kerroksessa on Heian-kauden loppupuolen palatsiarkkitehtuurin (shinden-zukuri) piirteitä, toinen kerros edustaa pelkistetympää Kamakura-kauden sotilasluokan asuinarkkitehtuuria. Kolmas kerros on kiinalaistyylinen (karayō), ja siinä on viitteitä tyypillisen zentemppelin arkkitehtuurista. Kerroksille on annettu omat nimet: ensimmäinen kerros on Hossui-in (法水院), toinen kerros Chōondō (潮音洞) ja kolmas Kukkyōchō (究竟頂). Paviljongilla on hernesypressistä tehty paanukatto (kokerabuki), jonka huipulla on kullattu kiinalaista feenikslintua (hōō) esittävä veistos.
Muut rakennukset
Historiallisen asiakirjan mukaan Kitayama-palatsiin oli rakenteilla seitsenkerroksinen pagodi Kitayama-daitō (北山大塔), joka kuitenkin syttyi tuleen salamaniskusta ja paloi vuonna 1416. Sen on arveltu olleen samanlainen pagodi, jonka Ashikaga Yoshimitsu oli aiemmin rakennuttanut Shōkoku-jin temppeliin. Shōkoku-jin 109 metriä korkea pagodi oli maan korkein rakennus, kunnes se tuhoutui tulipalossa vuonna 1403. Uuden pagodin rakennustyöt olisi aloitettu Kitayama-palatsilla seuraavana vuonna. Kinkaku-jistä löydettiin vuonna 2016 metallisen torninhuipun (sōrin) jäänteitä, jotka lienevät olleet osa pagodia.
Klaus Meine
Muuta
Meine on mieltynyt italialaiseen ja aasialaiseen ruokaan ja hänen suosikkielokuviaan ovat Forrest Gump sekä Sademies. Viitaten edelliseen, hänen suosikkinäyttelijänsä ovat luonnollisesti Tom Hanks ja Dustin Hoffman. Meine on myös muiden yhtyeen jäsenten lailla kova jalkapallofani ja intohimoinen kotimaansa Saksan kannattaja. Hänen pitkä odotuksensa palkittiin, kun Saksa voitti jalkapallon maailmanmestaruuden vuonna 2014. Kun Meine ei ole kiertueella, hän seuraa suosikkiseurajoukkueensa Hannoverin otteluita kotikaupungissaan. Jalkapallon lisäksi hän pitää tenniksestä.
Nils Oskar Jansson
thumb|Nils Oskar Jansson-Vretdal Nils Oskar Jansson-Vretdal (9. helmikuuta 1862 Wretdal – 20. tammikuuta 1927 ) oli kemiöläinen, suomenruotsalainen kansakoulunopettaja. Hän perusti Sagalundin museon Kemiönsaarelle Vretaan.
Sagalund
Jansson pyrki pelastamaan vanhoja esineitä ja miljöitä. Hän keräsi esineitä kuntalaisten ja oppilaidensa kotien varastoista ja ullakoilta.
Sofisti (dialogi)
Sofisti ( tai Sophista) on Platonin kirjoittama dialogi. Sen toinen nimi Thrasylloksen jaottelussa on Olevasta (, Peri tū ontos). Dialogissa keskustelevat Sokrates, Theodoros ja Theaitetos sekä elealainen vieras, jonka Theodoros ja Theaitetos olivat tuoneet mukanaan. Keskustelu käsittelee sofistin määritelmää ja yleisemmin käsitteiden määrittelemistä sekä olevaa ja ei-olevaa.
Määrittelyn menetelmä ja sen soveltaminen
Elealainen vieras aloittaa menetelmän soveltamisen arkisesta käsitteestä ”onkimies”, jolla on jotain yhteistä tavoitteena olevan käsitteen (”sofisti”) kanssa. Tämä yhteinen tekijä on tietynlaisen jotakin tiettyä asiaa koskevan taidon (tekhnē) omaaminen. Tämän jälkeen vieras pyrkii erilaisia käsitteitä (maanviljely, ruumiista huolehtiminen, rakennetuista ja muovailluista kohteista eli esineistä huolehtiminen, jäljittelytaito jne.) kokoamalla muodostamaan tietynlaisen taidon käsitteen; näin päädytään ”tekemistaitoon” eli tuotannolliseen taitoon. Toisenlaisia käsitteitä (oppiminen, tietäminen, rahan ansaitseminen, kamppailu, metsästys) kokoamalla voidaan muodostaa toisenlainen taidon käsite, ”hankkimistaito”. Tämän jälkeen vieras yrittää löytää, kumpaan alaluokkaan onkimies kuuluu, ja päätyy hankkimistaitoon.
Sofistin voidaan kuitenkin sanoa olevan joku, joka vain teeskentelee omaavansa tietoa, tai joku, jolla on epätotta tietoa, vain siinä tapauksessa, että todet ja epätodet uskomukset voidaan erottaa toisistaan. Vaikuttaa mahdottomalta sanoa, että sofisti esittää olemattomia asioita niin kuin ne olisivat, eli esittäisi ei-olevan olevana, koska tämä tarkoittaisi sitä, että ei-oleva olisi jollakin tavalla olemassa, tai olemassaolemattomuus olisi olemassa. Muodostettu sofistin määritelmä kuitenkin vaatisi juuri sitä, että näin voitaisiin sanoa.
Märkälaskeuma
Märkälaskeuma on laskeuma, jossa jokin aine laskeutuu maahan sateen yhteydessä. Märkälaskeuma on kuivalaskeuman vastakohta. Esimerkiksi happosateet ovat märkälaskeumia.
Keltiö
Ulkonäkö ja koko
Hedelmä on pähkylä, noin 4 mm, litteä, 3–4-kulmainen, uurteinen, kiiltävä musta tai ruskea.
Piikkisappiruoho
Piikkisappiruoho (Xanthium spinosum) on mykerökukkaiskasvilaji, jota esiintyy Etelä-Amerikassa.
Mars 3
Mars 3 oli Neuvostoliiton vuonna 1971 Marsia tutkimaan lähettämä avaruusluotain. Luotain oli kaksiosainen: se koostui kiertorataosasta ja laskeutumiskapselista. Mars 3 laukaistiin 28. toukokuuta 1971 ja laskeutumiskapseli irroittautui luotaimesta 2. joulukuuta 1971 laskeutuakseen planeetan pinnalle.
Tony Blackburn
Tony Blackburn (s. 29. tammikuuta 1943 Guildford, Surrey) on brittiläinen radio-DJ.
Léon Scieur
thumb|Léon Scieur Léon Scieur (19. maaliskuuta 1888 Florennes – 7. lokakuuta 1969 Florennes) oli belgialainen maantiepyöräilijä. Hänen suurin saavutuksensa oli Ranskan ympäriajon voitto (1921); lisäksi hän ylsi mestaruuteen muun muassa Liège-Bastogne-Liègessä 1920.
Scieur voitti Ranskan ympäriajossa kolme etappia: kaksi samana vuonna kokonaiskilpailuvoiton kanssa (1921) ja yhden 1920.
Julia Fischer
thumb|Julia Fischer. Julia Fischer (s. 15. kesäkuuta 1983, München) on saksalainen viulisti ja pianisti.
Pez
Pezin kehitti Wienissä vuonna 1927 karamellivalmistaja Eduard Haas III. Alun perin niitä myytiin tavallisessa peltirasiassa, kunnes muovien käyttö opittiin toisen maailmansodan jälkeen ja Oscar Uxa keksi peltirasiaa hygienisempinä pidetyt muoviset annostelijat vuonna 1948. Suomessa Peziä alkoi maahantuoda, pian myös valmistaa, suklaatehdas Hellas. Tuotetta kutsuttiin sen mainoksissa termillä ”puristettu virkiste” ja annostelulaitetta nimellä ”lipas”. Yhtenä myyntiargumenttina mainittiin tekstissä, että Pez ”ei rapise teatterissa”. 1970-luvulla Pezin maahantuojaksi vaihtui Alex F. Lindberg Oy, ja nykyisin se on Oy Arvid Nordquist Finland Ab.
Le Villi
Oopperan syntyvaiheet
Puccini kuitenkin soitti otteita teoksestaan taiteilijapiirin illanvietossa keväällä 1884 ja teki kuulijoihin vaikutuksen. Arrigo Boito alkoi kerätä rahaa esityksen tuottamiseksi ja järjesti suhteillaan esityksen Teatro dal Vermeen. Tällä oli ratkaiseva merkitys Puccinin uralle.
Puuterilumi
Puuterilumi tarkoittaa vastasatanutta irtonaista, tiivistymätöntä lunta. Puuterilunta muodostuu yleensä tyynellä ilmalla ja kovalla pakkasella. Puuterilumen tiheys ja kosteus voi vaihdella suuresti: Rannikkoseuduilla ja alueilla, joilla vallitsee korkeampi ilmankosteus, puuterilumi on yleensä raskaampaa kuin vastaavan paksuinen lumikerros kuivemmassa ilmastossa. Kevyt, kuiva (vesipitoisuus 4-7% tilavuudesta) puuterilumi on erityisesti lumilautailijoiden ja laskettelijoiden suosiossa. Puuterilunta esiintyy usein esimerkiksi Yhdysvaltain Kalliovuorilla ja Japanin Nisekossa.
Walter Susskind
pienoiskuva|Walter Susskind (oikealla) yhdessä [[Rudi Martinus van Dijkin kanssa vuonna 1962.]]Jan Walter Susskind (1. toukokuuta 1913 Praha – 25. maaliskuuta 1980 Berkeley) oli tšekkiläissyntyinen kapellimestari ja säveltäjä. Hän opiskeli Prahan konservatoriossa ja siirtyi vuonna 1938 Lontooseen.
Hästholmen
Hästholmen on Uudellamaalla Loviisan kaupungissa Lappomin kylässä sijaitseva saari. Se sijaitsee Loviisan keskustasta on noin 15 kilometriä kaakkoon. Valtatieltä 7 sinne johtaa Saaristotie ja Atomitie (1583), ja Kirmosundin salmen ylitse 200 metriä pitkä pengertie ja silta. Saaren ja sen pohjoispuolella olevan niemen eteläkärjen omistaa Fortum, jonka omistuksessa on maata noin 170 hehtaaria. Lähin taajama on Valkon kylä. Saari on noin 1,5 km pitkä ja 0,6 km leveä, ja sen korkein kohta on 16 metriä. Saarella on helikopterikenttä.
Valkoinen terrori (Suomi)
Teloitusten laittomuuden tai laillisuuden arviointia
Vaasan senaatti antoi tammikuussa 1918 valkoiselle armeijalle hyvin laajat valtuudet toimia sisällissodan punaista osapuolta vastaan. Senaatti ei kuitenkaan katsonut voivansa julistaa maahan sotatilaa, koska ainoa asiaa koskeva laki tai asetus oli ns. toisen sortokauden aikana Venäjän keisarin antama asetus sotatilasta. Tuota asetusta senaatti ei ollut hyväksynyt osaksi Suomen lainsäädäntöä.
Varkauden valtausoperaation yhteydessä, helmikuun 1918 lopulla, kyseistä ohjeistusta sovellettiin mahdollisesti ensimmäistä kertaa, ainakin laajemmassa mittakaavassa. Mannerheim kielsi 25. helmikuuta suojeluskunnille lähetetyllä kiertokirjeellä sotaoikeuksien asettamisen ja toiminnan, eikä myöskään niiden määräämiä kuolemantuomioita saanut panna täytäntöön. Käytännössä tällä kiellolla ei kuitenkaan ollut paljoa vaikutusta, sillä paikalliset joukot ja niiden komentajat toimivat varsin itsenäisesti pitkälle kevääseen saakka.
Kaiken kaikkiaan voidaan todeta, että vallitsevissa sisällissodan olosuhteissa valkoinen osapuoli toimi sen aikaisen ymmärryksen mukaan mahdollisimman lainmukaisesti (mikä perustui valkoisen sodanjohdon antamaan lakia muistuttavaan ohjeeseen), mutta tosiasiallisesti teloitukset eivät perustuneet mihinkään lakiin (koska sellaista ei ollut käytettävissä).
Izumi Tateno
Tateno oli nuoresta lähtien kiinnostunut Déodat de Séveracista ja esitti hänen musiikkiaan. Vuonna 2002 Tateno perusti Japanin Séverac-yhdistyksen, jossa hän toimii neuvonantajana. Vuonna 2006 julkaistiin Séveracin keskeinen pianotuotanto Tatenon soittamana kaksoisalbumilla ''Sunflower Sea. Pianoworks by Déodat de Séverac'' (Finlandia Records).